| **Kokouksen pöytäkirja** |  |
| --- | --- |
|  |  |
|  |  |
| 21.2.2022 |  |

Julkisen hallinnon tietojärjestelmiä koskevan yleislainsäädännön tarkistamista valmisteleva työryhmä

Aika 10.2.2022 klo 9:30-11:30

Paikka Etäyhteys

Osallistujat

 **Työryhmä**

 Tomi Voutilainen, valtiovarainministeriö (puheenjohtaja)

Tommi Oikarinen, valtiovarainministeriö (varapuheenjohtaja)

Johanna Erkkilä, Liikenne- ja viestintävirasto (poissa)

Mikko Hakuli, Verohallinto (poistui kohdan 6 aikana)

Hanna Helinko, sisäministeriö

Mikko Huuskonen, työ- ja elinkeinoministeriö

Petteri Jartti, oikeusministeriö

Mervi Kuittinen, valtiovarainministeriö (poissa)

Laura Lassila, liikenne- ja viestintäministeriö

Miska Lautiainen, valtiovarainministeriö

Riina Muurila, sisäministeriö (poissa)

Timo-Ville Nieminen, maa- ja metsätalousministeriö

Ida Sulin, Suomen Kuntaliitto ry

Risto Suominen, Turvallisuus- ja kemikaalivirasto/FINAS (poissa)

Niklas Vainio, oikeusministeriö (poissa)

Petteri Jartti, oikeusministeriö

Ari Vähä-Erkkilä, Kansaneläkelaitos

Outi Äyräs-Blumberg, sosiaali- ja terveysministeriö

 **Sihteeristö**

Antti Helin, valtiovarainministeriö

Tuija Kuusisto, valtiovarainministeriö (poissa)

Eeva Lantto, valtiovarainministeriö

Isamaria Mäkiaho, valtiovarainministeriö

Niko Mäkilä, valtiovarainministeriö (poissa)

Anna-Mari Rusanen, valtiovarainministeriö (poissa)

Eelis Laine, valtiovarainministeriö (poissa)

# Kokouksen avaaminen

Puheenjohtaja avasi kokouksen kello 9:32.

# Edellisen kokouksen pöytäkirja

Edellisen kokouksen pöytäkirja hyväksyttiin.

# Tiedonhallintalain 6 a luvun soveltamisala

Puheenjohtaja esitteli tiedonhallintalakiin ehdotettavan uuden luvun soveltamisalaa koskevaa säännösluonnosta. Soveltamisala on sidottu asian ratkaisemiseen automaattisesti tietojenkäsittelyn avulla niin kuin hallintolain käyttöalasäännöksessä määriteltäisiin. Tiedonhallintalaissa käytetty käsite on kuitenkin toimintaprosessi.

Kysymys virkamieslain nojalla tehtävästä ratkaisuista. Lähtökohtaisesti nekin olisivat tämän sääntelykokonaisuuden soveltamisalassa.

Tiedonhallintalautakunnan tehtävä koskisi nimenomaan 6 a lukua ja sen soveltamisalaa.

# Luonnos tiedonhallintalain 28 f §:ksi (käyttöönottopäätöksen arviointi)

Puheenjohtaja esitteli. Ei keskustelua.

# Luonnos tiedonhallintalain 28 g §:ksi (tietojen käyttö)

Mäkiaho esitteli. Keskusteltiin ehdotetun 2 momentin suhteesta hallintolain perusteluvelvollisuuteen. Hallintolain 45 § jää yleisemmälle tasolle ja koskee vain tilanteita, joissa päätös on ylipäätään perusteltava. Viranomaisilla on kirjavia käytäntöjä, mitä tulee käytettyjen tietojen yksilöintiin perusteluissa.

# Luonnos tiedonhallintalain 28 ? §:ksi (automatisoidusta toimintaprosessista tiedottaminen)

Mäkiaho esitteli. Keskusteltiin ”verkkosivu”- ja ”verkkosivusto”-käsitteistä. Perusteluissa tullaan kuvaamaan, millä tarkkuudelle tiedottamisessa on mentävä.

Ns. valvontasalaisuuksien osalta puheenjohtaja totesi, että tässä valmistelussa salassapitoa koskevan sääntelyn muuttaminen on rajattu pois. Jos viranomaiset katsovat, että nykyinen salassapitosääntely ei ole riittävää, olisi tämä tärkeää tuoda lausuntokierroksella viimeistään esiin.

# Luonnos tiedonhallintalain 28 h §:ksi (Virkavastuu ja tehtävien antaminen yksityiselle)

Puheenjohtaja esitteli. Ei keskustelua.

# Luonnos digipalvelulain 6 a §:ksi

Puheenjohtaja esitteli. Chatbot voi olla käytettävissä myös palveluajan ulkopuolella, yhteyden saamisen luonnolliseen henkilöön ei tarvitse olla reaaliaikaista ja välitöntä, vaan kyse voi olla pelkästä yhteystiedosta.

Se, miten keskustelu voidaan jälkikäteen löytää tarvittaessa, on vapaasti teknisesti toteutettavissa. Sääntelyn ei ole tarkoitus luoda perustetta käsitellä henkilötietoja eikä velvoittaa siihen. On kuitenkin tavanomaista, että chatbotissa syntyvät keskustelut tallennetaan jossain muodossa chatbotin kehittämistä varten.

Keskusteltiin siitä, mitä on neuvonta. Ehdotuksessa tarkoitettaisiin tällä nimenomaan hallintolain tarkoittamaa neuvontaa.

Keskusteltiin siitä, mikä on viranomaisen ratkaisu. Ei tarkoita esitietojen keräämistä, mutta voi tarkoittaa esimerkiksi hoitoon pääsyyn arviointia. Tarvittaessa arvioitava ja säädettävä erityislainsäädännössä.

Todettiin, että vaikutusten arvioinnissa on otettava huomioon käytössä jo olevat chatbotit. VM onkin pyrkinyt kartoittamaan näitä kyselyjen avulla.

# Lakeihin liittyvät siirtymäajat

Puheenjohtaja alusti keskustelua. Siirtymäajat eivät voi olla pitkiä, koska automaatiota jo nyt käytössä lainvastaisella tavalla. Jos sääntely tulisi voimaan v. 2023 puolivälissä, siirtymäaikaa voisi olla enintään 12 kk eli vuoden 2024 puoliväliin asti.

Keskustelussa todettiin, että tarkemmat muotoilut ja perustelut ovat tärkeitä siirtymäajan arvioinnin kannalta. Myös erityislainsäädännön muutostarpeet olisi kartoitettava ja antaa mahdollisesti koordinoitu HE, jossa nämä muutokset mukana.

Keskeistä olisi kuitenkin se, että sääntely saataisiin voimaan mahdollisimman pian, eikä kokonaisuus siirtyisi seuraavalle vaalikaudelle. Vaikutustenarvioinnissa tullut selkeästi ilmi, että kokonaisuus on toivottu ja tervetullut, mutta vaatimusten toteuttaminen edellyttää resursseja.

# Seuraavat vaiheet

Puheenjohtajan mukaan HE-luonnos olisi tarkoitus lähettää lausuntokierrokselle 7.3. alkavalla viikolla. Säännökset perusteluineen lähetetään työryhmälle niin, että ne voidaan käsitellä alusta loppuun 28.2. pidettävässä kokouksessa.

Äyräs-Blumberg tiedusteli työryhmän tehtävänannossa mainitusta tekoälyn eettisten periaatteiden käsittelystä. Puheenjohtaja ehdotti, että tätä puolta käytäisiin läpi maaliskuussa lausuntokierroksen aikana.

# Kokouksen päättäminen

Puheenjohtaja päätti kokouksen 11:15.